stanford-oval/wikipedia huggingface dataset:
คริส โปตระนันทน์
การทำงาน > งานการเมือง > งานในรัฐสภา

คริส โปตระนันทน์ ได้รับการแต่งตั้งจากสภาผู้แทนราษฎรให้ดำรงตำแหน่งกรรมาธิการประจำคณะกรรมาธิการวิสามัญการพิจารณาขยายสัญญาสัมปทานทางด่วนและรถไฟฟ้า (บีทีเอส) ที่ปรึกษาประจำอนุกรรมาธิการ การฝึกอบรม สัมมนา ประชาสัมพันธ์ ค่าจ้างเหมาบริการ  ค่าจ้างที่ปรึกษาวิทยาศาสตร์ การวิจัยและถ่ายทอดเทคโนโลยี  ค่าเช่า ค่าใช้จ่าย การเดินทางไปราชการต่างประเทศ  งบดำเนินงาน  งบเงินอุดหนุน งบรายจ่ายอื่น ๆ และทุนหมุนเวียน กรรมาธิการประจำคณะกรรมาธิการวิสามัญพิจารณาร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย อนุกรรมาธิการปราบปรามทุจริตและประพฤติมิชอบประจำคณะที่ 2 ที่ปรึกษาประธานกรรมาธิการแรงงาน
กิจกรรมทางสังคม

คริสจับมือร่วมกับพี่ชาย “อัพ VGB”  ได้จัดตั้งกลุ่มประชาชนอาสาในนาม “เส้น-ด้าย (Zen-Dai)”  เพื่อช่วยเหลือผู้ป่วยโรคโควิด-19 หรือประชาชนกลุ่มเสี่ยงที่ประสบปัญหาการเดินทางอย่างปลอดภัยในการเข้ารับการตรวจรักษา โดยร่วมมือกับกุลเชษฐ วัฒนผล ซึ่งเป็นพี่ชายของกุลทรัพย์ วัฒนผล หรือ “อัพ VGB” เกมเมอร์ รุ่นบุกเบิก ที่เสียชีวิตจากโรคโควิด-19 เนื่องจากไม่สามารถเข้าถึงการรักษาได้ทันเวลา
ในนาม "เส้นด้าย"  คริสและเพื่อน ๆ ร่วมกันสร้างองค์กรอาสาที่มีสมาชิกกว่า 100 คนทั่วกทม. 200 กว่าคนทั่วประเทศ ในเดือนมิถุนายน 2564 ทำการช่วยเหลือกว่า 2,602 คน รวมถึงรับส่งผู้ป่วยเข้าสถานพยาบาลกว่า 2,200 เที่ยว ช่วยคนได้กว่า 1,500 คน พากลุ่มเสี่ยงไปตรวจเชิงรุกอีกกว่า 1,000 คน รวมไปถึงการช่วยเหลือและบรรเทาผู้เสี่ยงต่าง ๆ
กิจกรรมทางสังคม > รางวัลที่ได้รับ

| รายชื่อรางวัลและการถูกเสนอชื่อ |
| --- | --- | --- | --- |

| ปี | รางวัล | หน่วยงานมอบรางวัล | ผล |
| 2564 | Prime Minister Award: Innovation for Crisis | สำนักงานนวัตกรรมแห่งชาติ | ได้รับรางวัล |
| 2566 | COVID-19 Social Media Award | Unite Health | ได้รับการเสนอชื่อ |
แหล่งข้อมูลอื่น

คริส โปตระนันทน์ ที่เฟซบุ๊ก
คณะพยาบาลศาสตร์เกื้อการุณย์ มหาวิทยาลัยนวมินทราธิราช

| --- | --- |
Kuakarun Faculty of Nursing,   Navamindradhiraj University
ชื่อย่อ: พกร. / KFN
คติพจน์: อจฺจนฺตสุขํ อมฺหากํ ปรทุกฺขวิโนทนํ   (การบรรเทาทุกข์แก่ผู้อื่น เป็นความสุขอย่างยิ่งของพวกเรา)
สถาปนา: 20 พฤษภาคม พ.ศ. 2497   (โรงเรียนพยาบาลผดุงครรภ์และอนามัยวชิรพยาบาล)   (70 ปี 221 วัน)
คณบดี: รศ.ดร. บุญทิวา  สู่วิทย์
ที่อยู่: 131/5 ถนนขาว แขวงวชิรพยาบาล เขตดุสิต กรุงเทพมหานคร 10300
วารสาร: วารสารเกื้อการุณย์
เพลง: มาร์ชเกื้อการุณย์
สี:   สีขาว
สถานปฏิบัติ: คณะแพทยศาสตร์วชิรพยาบาล มหาวิทยาลัยนวมินทราธิราช โรงพยาบาลกลาง โรงพยาบาลเจริญกรุงประชารักษ์ โรงพยาบาลตากสิน โรงพยาบาลราชพิพัฒน์ โรงพยาบาลลาดกระบัง โรงพยาบาลเวชการุณย์รัศมิ์ โรงพยาบาลสิรินธร โรงพยาบาลหลวงพ่อทวีศักดิ์ ชุตินฺธโร อุทิศ โรงพยาบาลผู้สูงอายุบางขุนเทียน โรงพยาบาลคลองสาวา โรงพยาบาลบางนากรุงเทพมหานคร โรงพยาบาลคลองสามวา ศูนย์บริการสาธารณสุขทั้ง 69 ศูนย์
เว็บไซต์: kcn.ac.th
คณะพยาบาลศาสตร์เกื้อการุณย์ มหาวิทยาลัยนวมินทราธิราช (อังกฤษ: Kuakarun Faculty of Nursing, Navamindradhiraj University) เกิดจากการรวมวิทยาลัยพยาบาล 2 แห่งเข้าด้วยกัน คือ วิทยาลัยพยาบาลอนามัยและผดุงครรภ์วชิรพยาบาล และ โรงเรียนพยาบาลโรงพยาบาลกลาง สังกัด สำนักการแพทย์ กรุงเทพมหานคร ตั้งอยู่ที่แขวงวชิรพยาบาล เขตดุสิตเดิมเป็นสถาบันสมทบใน มหาวิทยาลัยศรีนครินทรวิโรฒ มหาวิทยาลัยมหิดล ตามลำดับ เปิดสอนหลักสูตรพยาบาลศาสตรบัณฑิต เริ่มแรกก่อตั้งใช้ชื่อว่าวิทยาลัยพยาบาลเกื้อการุณย์ ต่อมาได้เข้าเป็นส่วนหนึ่งของมหาวิทยาลัยนวมินทราธิราช จึงได้เปลี่ยนชื่อเป็น "คณะพยาบาลศาสตร์เกื้อการุณย์ มหาวิทยาลัยนวมินทราธิราช"
ภาควิชา

ภาควิชาการบริหารการพยาบาลและพื้นฐานวิชาชีพ[ลิงก์เสีย]
ภาควิชาการพยาบาลกุมารเวชศาสตร์[ลิงก์เสีย]
ภาควิชาการพยาบาลจิตเวชศาสตร์[ลิงก์เสีย]
ภาควิชาการพยาบาลสาธารณสุขศาสตร์และเวชศาสตร์เขตเมือง[ลิงก์เสีย]
ภาควิชาการพยาบาลมารดา ทารกและการผดุงครรภ์[ลิงก์เสีย]
ภาควิชาการพยาบาลอายุรศาสตร์-ศัลยศาสตร์[ลิงก์เสีย]
สำนักงาน/ฝ่าย

ปัจจุบันคณะพยาบาลศาสตร์เกื้อการุณย์ มหาวิทยาลัยนวมินทราธิราช มีสำนักงาน/ฝ่ายดังต่อไปนี้
สำนักคณบดี
ฝ่ายกิจการนักศึกษา
ฝ่ายบริการทางการศึกษา
ฝ่ายสงเสริมวิจัยและบริการวิชาการ
หลักสูตร

| คณะพยาบาลศาสตร์เกื้อการุณย์ มหาวิทยาลัยนวมินทราธิราช> ระดับประกาศนียบัตร | คณะพยาบาลศาสตร์เกื้อการุณย์ มหาวิทยาลัยนวมินทราธิราช> ระดับปริญญาตรี | คณะพยาบาลศาสตร์เกื้อการุณย์ มหาวิทยาลัยนวมินทราธิราช> ระดับปริญญาโท | คณะพยาบาลศาสตร์เกื้อการุณย์ มหาวิทยาลัยนวมินทราธิราช>  |
| --- | --- | --- | --- |
|  หลักสูตรประกาศนียบัตร สาขาผู้ช่วยพยาบาล (การดูแลผู้อายุ) หลักสูตรประกาศนียบัตรเฉพาะทางฯ สาขาการพยาบาลผู้ป่วยวิกฤต  สาขาเวชปฏิบัติทั่วไป (NP)  สาขาศาสตร์และศิลป์การสอนทางการพยาบาล  สาขาการพยาบาลเวชปฏิบัติผู้สูงอายุ (GNP)  สาขาการพยาบาลเวชปฏิบัติฉุกเฉิน (ENP) |  หลักสูตรพยาบาลศาสตรบัณฑิต (พย.บ.) สาขาวิชาพยาบาลศาสตร์ |  หลักสูตรพยาบาลศาสตรมหาบัณฑิต (พย.ม.) สาขาวิชาการพยาบาลผู้ใหญ่และผู้สูงอายุ |  |
การรับรองสถาบัน

คณะพยาบาลศาสตร์เกื้อการุณย์ มหาวิทยาลัยนวมินทราธิราช เป็นสถาบันพยาบาลที่เปิดสอนมากกว่า 60 ปีได้รับการรับรองจาก สภาการพยาบาลอย่างต่อเนื่อง ล่าสุดสภาการพยาบาลมีการตรวจเยี่ยมสถาบัน เมื่อวันที่ 17-18 มีนาคม 2563 เห็นชอบให้รับรองสถาบัน 5 ปี ตั้งแต่ปีการศึกษา  2563-2567 (ข้อมูล ณ วันที่ 5 พฤษภาคม 2563) ซึ่งได้รับการรับรอง 5 ปีอย่างต่อเนื่อง 4 วงรอบ
พิธีพระราชทานปริญญาบัตร

พระบาทสมเด็จพระเจ้าอยู่หัวภูมิพลอดุลยเดช ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีพระราชทานปริญญาบัตรแก่บัณฑิต คณะพยาบาลศาสตร์เกื้อการุณย์  รุ่น 58 ซึ่งเป็นรุ่นแรกของมหาวิทยาลัยนวมินทราธิราช ในวันที่ 6 มกราคม พ.ศ. 2559 ณ อาคารใหม่สวนอัมพร พระราชวังดุสิต ลานพระบรมรูปทรงม้า แขวงดุสิต เขตดุสิต กรุงเทพมหานคร
| รายนามผู้ได้รับปริญญาพยาบาลศาสตรดุษฎีบัณฑิตกิตติมศักดิ์> ปีการศึกษา | รายนามผู้ได้รับปริญญาพยาบาลศาสตรดุษฎีบัณฑิตกิตติมศักดิ์> รายนาม | รายนามผู้ได้รับปริญญาพยาบาลศาสตรดุษฎีบัณฑิตกิตติมศักดิ์>  | รายนามผู้ได้รับปริญญาพยาบาลศาสตรดุษฎีบัณฑิตกิตติมศักดิ์>  |
| --- | --- | --- | --- |
| 2557 | สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี |  |  |
| 2558 | อาจารย์สมบุญ เภาพัฒนา |  |  |
| 2559 | ศาสตราจารย์เกียรติคุณ ดร.สมจิต หนุเจริญกุล |  |  |
กิจกรรมภายในคณะ

ประเพณีจีบน้อง
ประเพณีรับน้อง
ประเพณีไหว้ครูและรับหมวก
ประเพณีเดินเทียน
ประเพณี Graduate bonfire
รายนามคณบดี/ผู้อำนวยการ

| ทำเนียบผู้บริหารคณะพยาบาลศาสตร์เกื้อการุณย์ มหาวิทยาลัยนวมินทราธิราช> รายนามคณบดี/ผู้อำนวยการ | ทำเนียบผู้บริหารคณะพยาบาลศาสตร์เกื้อการุณย์ มหาวิทยาลัยนวมินทราธิราช> วาระการดำรงตำแหน่ง | ทำเนียบผู้บริหารคณะพยาบาลศาสตร์เกื้อการุณย์ มหาวิทยาลัยนวมินทราธิราช> ชื่อตำแหน่ง | ทำเนียบผู้บริหารคณะพยาบาลศาสตร์เกื้อการุณย์ มหาวิทยาลัยนวมินทราธิราช>  |
| --- | --- | --- | --- |
| อ.อบทิพย์ แดงสว่าง | 2497 - 2502 | อาจารย์ผู้ปกครองโรงเรียนพยาบาล |  |
| อ.นพ.เสนอ ตัณฑเศรษฐี | 2503 - 2508 | ผู้อำนวยการ |  |
| อ.นพ.ปรีชา วิทยาสารรณยุต | 2509 - 2519 | ผู้อำนวยการโรงพยาบาลวชิรพยาบาล |  |
| อ.นพ.คัมภีร์ มัลลิกกะมาศ | 2513 - 2519 | ผู้อำนวยการโรงพยาบาลกลาง |  |
| อ.โสภีไฉน สมิตเมฆ | 2520 | ผู้อำนวยการ |  |
| อ.สมรวย สุขพิศาล | 2520 - 2521 | ผู้อำนวยการ |  |
| อ.เจริญ ศรียาภัย | 2521 - 2525 | ผู้อำนวยการ |  |
| อ.สมบุญ เภาพัฒนา | 2525 - 2540 | ผู้อำนวยการ |  |
| อ.นิลวรรณ ศิริพิพัฒน์ | 2540 - 2542 | ผู้อำนวยการ |  |
| อ.สะอาด โสมะบุตร | 2542 - 2543 | ผู้อำนวยการ |  |
| ดร.เบ็ญจา เตากล่ำ | 2543 - 2548 | ผู้อำนวยการ |  |
| ผศ.นันทวรรณ เภาจีน | 2548 - 2552 | ผู้อำนวยการ |  |
| ผศ.ทรงสุข หงส์รพีพัฒน์ | 2552 - 2554 | รักษาการผู้อำนวยการ/รักษาการคณบดี |  |
| ผศ.ลักขณา ยอดกลกิจ | 2554 - 2555 | รักษาการคณบดี |  |
| รศ.ดร.ทัศนีย์ ทองประทีป | 2555 - 2562 | คณบดี |  |
| ผศ.ดร.สาระ มุขดี | 2562 | รองอธิการบดีมหาวิทยาลัยนวมินทราธิราชปฏิบัติหน้าที่รักษาการแทนคณบดี |  |
| รศ.ดร.บุญทิวา สู่วิทย์ | 2562 - ปัจจุบัน | คณบดี |  |
ความร่วมมือทางวิชาการ

มหาวิทยาลัยนวมินทราธิราช โดยคณะพยาบาลศาสตร์เกื้อการุณย์ รับเป็นสถาบันพี่เลี้ยงให้กับคณะพยาบาลศาสตร์ มหาวิทยาลัยเกษตรศาสตร์ เมื่อวันที่ 27 มิถุนายน 2566
| สถาบันที่รับเป็นพี่เลี้ยง | สังกัด | ที่ตั้ง |
| --- | --- | --- |
| คณะพยาบาลศาสตร์ มหาวิทยาลัยเกษตรศาสตร์ | มหาวิทยาลัยเกษตรศาสตร์ | เขตจตุจักร กรุงเทพมหานคร |
แหล่งข้อมูลอื่น

วิทยาลัยพยาบาลเกื้อการุณย์
ข้อผูกพัน และ สิทธิ์ที่ได้รับระหว่างการศึกษาที่วิทยาลัยพยาบาลเกื้อการุณย์ เก็บถาวร 2006-07-15 ที่ เวย์แบ็กแมชชีน
ข้อมูลการรับสมัครเข้าศึกษาต่อคณะพยาบาลศาสตร์เกื้อการุณย์ มหาวิทยาลัยนวมินทราธิราช
ผลการับรองสถาบันการศึกษา[ลิงก์เสีย]
| ด ค กมหาวิทยาลัยนวมินทราธิราช |
| --- | --- |
คณะ: แพทยศาสตร์วชิรพยาบาล • พยาบาลศาสตร์เกื้อการุณย์• วิทยาศาสตร์และเทคโนโลยีสุขภาพ
วิทยาลัย: พัฒนามหานคร • พัฒนาชุมชนเมือง
โรงพยาบาล: วชิรพยาบาล
หมวดหมู่ • โครงการ • สถานีย่อย
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
| ด ค กสถานศึกษาในเขตดุสิต |
| --- | --- | --- |
| มัธยมศึกษา |  โรงเรียนจิตรลดา  โรงเรียนเซนต์คาเบรียล  โรงเรียนเซนต์ฟรังซีสซาเวียร์คอนแวนต์  โรงเรียนมัธยมวัดเบญจมบพิตร  โรงเรียนโยนออฟอาร์ค  โรงเรียนราชวินิต มัธยม  โรงเรียนราชินีบน  วชิราวุธวิทยาลัย  โรงเรียนวัดน้อยนพคุณ  โรงเรียนวัดราชาธิวาส  โรงเรียนเศรษฐเสถียร  โรงเรียนสาธิตมหาวิทยาลัยราชภัฏสวนสุนันทา  |  |
| อาชีวศึกษา |  วิทยาลัยเทคโนโลยีพณิชยการสามเสน  วิทยาลัยเทคโนโลยีวิมล ศรีย่าน  |  |
| อุดมศึกษา |  มหาวิทยาลัยนวมินทราธิราช  มหาวิทยาลัยสวนดุสิต  มหาวิทยาลัยราชภัฏสวนสุนันทา  มหาวิทยาลัยเทคโนโลยีราชมงคลพระนคร  สถาบันเทคโนโลยีจิตรลดา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร
พระเจ้าบรมวงศ์เธอ กรมพระจันทบุรีนฤนาถ

| พระเจ้าบรมวงศ์เธอ กรมพระจันทบุรีนฤนาถ |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

เสนาบดีกระทรวงพระคลังมหาสมบัติ
ดำรงตำแหน่ง: 17 กุมภาพันธ์ 2451 - 17 มกราคม 2465
รัชสมัย: พระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว
ก่อนหน้า: พระยาสุริยานุวัตร
ถัดไป: พระวรวงศ์เธอ พระองค์เจ้าศุภโยคเกษม
เสนาบดีกระทรวงพาณิชย์
ดำรงตำแหน่ง: 20 สิงหาคม 2463 - 15 พฤษภาคม 2469
รัชสมัย: พระบาทสมเด็จพระมงกุฎเกล้าเจ้าอยู่หัว
ก่อนหน้า: สถาปนาตำแหน่ง
ถัดไป: พระเจ้าบรมวงศ์เธอ กรมพระกำแพงเพชรอัครโยธิน

ประสูติ: 8 มิถุนายน พ.ศ. 2417 พระบรมมหาราชวัง อำเภอพระนคร จังหวัดพระนคร ประเทศสยาม
สิ้นพระชนม์: 27 พฤษภาคม พ.ศ. 2474 (56 ปี) ปารีส ประเทศฝรั่งเศส
ชายา: หม่อมเจ้าอับศรสมาน กิติยากร  (สมรส พ.ศ. 2438)
หม่อม: จอน วิชยาภัย ละออง วิจารณ์บุตร จั่น อินทุเกตุ ละเมียด เปลี่ยนประยูร
พระบุตร: 23 องค์
ราชสกุล: กิติยากร
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาอ่วม
ลายพระอภิไธย: 
มหาอำมาตย์เอก นายพลตรี นายกองเอก พระเจ้าบรมวงศ์เธอ กรมพระจันทบุรีนฤนาถ (8 มิถุนายน พ.ศ. 2417 – 27 พฤษภาคม พ.ศ. 2474) มีพระนามเดิมว่า พระเจ้าลูกยาเธอ พระองค์เจ้ากิติยากรวรลักษณ์ เป็นพระอัยกาฝ่ายพระบิดาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระราชปัยกาฝ่ายพระบรมราชชนนีในพระบาทสมเด็จพระวชิรเกล้าเจ้าอยู่หัว ทรงดำรงตำแหน่งสำคัญหลายตำแหน่ง ได้แก่ อภิรัฐมนตรี องคมนตรี สมุหมนตรี ราชองครักษ์พิเศษ เสนาบดีกระทรวงพระคลังมหาสมบัติ และนายทหารพิเศษกรมทหารราบที่ 1 มหาดเล็กรักษาพระองค์ และเป็นต้นราชสกุลกิติยากร
พระประวัติ > ประสูติ

พระเจ้าบรมวงศ์เธอ กรมพระจันทบุรีนฤนาถ พระองค์ทรงเป็นพระราชโอรสองค์ที่ 12 ในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดาอ่วม ประสูติเมื่อวันจันทร์ แรม 9 ค่ำ เดือน 7 ปีจอ ฉศก จ.ศ. 1236 ตรงกับวันที่ 8 มิถุนายน พ.ศ. 2417 ในพระบรมมหาราชวัง เนื่องจากเจ้าจอมมารดาอ่วมเป็นลูกจีน พระองค์เจ้ากิติยากรวรลักษณ์ จึงถูกล้อว่า "วันจันทร์ ปีจอ เดือนเจ็ด ลูกเจ้า หลานเจ๊ก" ซึ่งมาจากพระองค์ประสูติ "ปีจอ วันจันทร์ เดือนเจ็ด ลูกพระจุล หลานพระจอม ตัวเป็นเจ้า ตาเป็นเจ๊ก"
(เจ้าจอมมารดาอ่วม เป็นธิดาของพระยาพิสณฑ์สมบัติบริบูรณ์ (เจ้าสัวยิ้ม) เป็นผู้คิดขุดลอกคลองภาษีเจริญในสมัยรัชกาลที่ 4 และยังเป็นเจ้าของเรือกลไฟชื่อ "เจ้าพระยา" เดินระหว่างกรุงเทพฯ-สิงคโปร์ รายแรกและรายเดียวในสมัยนั้น เป็นต้นตระกูล "พิศลยบุตร" กับ คุณปรางค์ ผู้เป็นภรรยา)
พระประวัติ > การศึกษา

พ.ศ. 2425 พระองค์ทรงเริ่มการศึกษาที่สำนักของพระยาศรีสุนทรโวหาร (น้อย อาจารยางกูร) ต่อมาในปี พ.ศ. 2426 ได้เสด็จไปศึกษาต่อที่โรงเรียนพระตำหนักสวนกุหลาบ โดยมี มหาปั้น เป็นผู้ถวายพระอักษร ต่อมาพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้จัดพระราชพิธีโสกันต์ขึ้นในพ.ศ. 2428
พระประวัติ > ผนวชครั้งที่ 1

วันศุกร์ที่ 8 พฤษภาคม พ.ศ. 2428 ได้ทรงผนวชเป็นสามเณร ณ พระอุโบสถ วัดพระศรีรัตนศาสดาราม พร้อมด้วยพระเจ้าลูกยาเธออีก 3 พระองค์ โดยมีพระเจ้าบรมวงศ์เธอ กรมพระปวเรศวริยาลงกรณ์ เป็นพระอุปัชฌาย์ ผนวชแล้วประทับ ณ วัดบวรนิเวศราชวรวิหาร แล้วลาสิกขาบทในวันศุกร์ที่ 29 พฤษภาคม ศกนั้น
พระประวัติ > ศึกษาต่อต่างประเทศ

จากนั้นจึงเสด็จไปศึกษาต่อ ณ ประเทศอังกฤษ เมื่อ พ.ศ. 2428 นับเป็นพระราชโอรสรุ่นแรกในพระบาทสมเด็จพระจุลจอมเกล้าเจ้าอยู่หัวที่ได้เสด็จไปศึกษาต่างประเทศ ประกอบด้วย
พระเจ้าลูกยาเธอ พระองค์เจ้ากิติยากรวรลักษณ์
พระเจ้าลูกยาเธอ พระองค์เจ้ารพีพัฒนศักดิ์
พระเจ้าลูกยาเธอ พระองค์เจ้าประวิตรวัฒโนดม
พระเจ้าลูกยาเธอ พระองค์เจ้าจิรประวัติวรเดช
ทรงสำเร็จสาขาบูรพคดีศึกษา (Oriental Studies) จากสถาบันตะวันออก มหาวิทยาลัยออกซฟอร์ด สาขาวิชาภาษาบาลีและสันสกฤต เมื่อ พ.ศ. 2437 ระหว่างศึกษาอยู่ พระองค์ทรงสังกัด วิทยาลัยแบเลียล (Balliol College) ของมหาวิทยาลัย
วันที่ 15 กันยายน พ.ศ. 2438 ได้รับโปรดเกล้าฯ ให้เป็นองคมนตรี
พระประวัติ > ผนวชครั้งที่ 2

วันที่ 18 กรกฎาคม พ.ศ. 2442 ได้ทรงผนวชเป็นพระภิกษุ ณ พระอุโบสถ วัดพระศรีรัตนศาสดาราม พร้อมด้วยพระเจ้าลูกยาเธอ พระองค์เจ้าประวิตรวัฒโนดม และหม่อมเจ้าบุตรารัตนานพ โดยมีสมเด็จพระอริยวงศาคตญาณ (สา ปุสฺสเทโว) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส เป็นพระกรรมวาจาจารย์ ผนวชแล้วประทับ ณ วัดบวรนิเวศราชวรวิหาร ผนวชอยู่ 15 วันจึงลาผนวช
พระประวัติ > รับราชการ

เมื่อเสด็จนิวัติกลับพระนคร ทรงรับราชการในกรมราชเลขานุการ จากนั้นมาทรงงานในตำแหน่งอธิบดีกรมศึกษาธิการ ต่อมาวันที่ 11 พฤศจิกายน พ.ศ. 2445 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สถาปนาพระองค์เจ้าต่างกรม มีพระนามว่า พระเจ้าลูกยาเธอ กรมหมื่นจันทบุรีนฤนาถ ทรงศักดินา 15000 เมื่อพระยาสุริยานุวัตร (เกิด บุนนาค) ลาออกจากตำแหน่งเสนาบดีกระทรวงพระคลังมหาสมบัติ จึงโปรดให้กรมหมื่นจันทบุรีนฤนาถรั้งตำแหน่งเสนาบดีแทนตั้งแต่วันที่ 11 กุมภาพันธ์ ร.ศ. 126 ถึงวันที่ 1 เมษายน ร.ศ. 127 จึงโปรดเกล้าฯ ให้เป็นเสนาบดีกระทรวงพระคลังมหาสมบัติ
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคตในวันที่ 23 ตุลาคม พ.ศ. 2453 สมเด็จพระเจ้าอยู่หัวโปรดให้เปลี่ยนคำนำพระนามเป็นพระเจ้าพี่ยาเธอ และในวันต่อมาพระองค์ท่านได้เข้าถือน้ำและรับตั้งเป็นองคมนตรี ณ พระอุโบสถวัดพระศรีรัตนศาสดาราม ต่อมาในวันที่ 11 พฤศจิกายน พ.ศ. 2454 พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เลื่อนเป็น พระเจ้าพี่ยาเธอ กรมหลวงจันทบุรีนฤนารถ ทรงศักดินา 15000 ต่อมาในวันที่ 11 พฤศจิกายน พ.ศ. 2459 จึงโปรดเกล้าฯ ให้เลื่อนเป็น พระเจ้าพี่ยาเธอ กรมพระจันทบุรีนฤนาถ สุรเชษฐาธิราชกิตตยากร วรลักษณสุนทรวีรวิจิตร สรรพรัชดาธิกิจโกศล วิมลรัตนมหาโกศาธิบดี ธีรคุโณฬาร ศุภสมาจารสารสมบัติ มัทวเมตตาธยาศัย ไตรศรีรัตนสรณาคม อุดมศักดิ์บพิตร ทรงศักดินา 15000 ดำรงตำแหน่งเสนาบดีกระทรวงพาณิชย์
พระเจ้าบรมวงศ์เธอ กรมพระจันทบุรีนฤนาถ ทรงปรีชาสามารถในด้านการคลังและการเศรษฐกิจ, ทรงพระดำริจัดตั้งคลังออมสินให้ราษฎรได้นำเงินฝากเพื่อให้ปลอดจากโจรภัยและอัคคีภัยและส่งเสริมการออมทรัพย์, ทรงจัดตั้งกรมพาณิชย์และสถิติพยากรณ์ และจัดการตั้งสหกรณ์, ทรงร่างกฎหมายวางระเบียบวิธีการศุลกากร และทรงแก้ไขปรับปรุงภาษีสรรพากร รวบรวมหน่วยงานจัดเก็บภาษีให้มารวมอยู่ในบังคับบัญชากระทรวงเดียวกัน, ทรงจัดให้สุราและฝิ่นเป็นสิ่งผูกขาดของรัฐบาล เพื่อเตรียมการที่จะบังคับให้การสูบฝิ่นเป็นสิ่งต้องห้ามในเวลาต่อมา ต่อมาในวันที่ 15 กันยายน 2462 โปรดเกล้าฯ ให้รักษาราชการแทนในตำแหน่งเสนาบดีกระทรวงเกษตราธิการและประธานกรรมการกำกับตรวจตราข้าวแทนพระเจ้าบรมวงศ์เธอ กรมหลวงราชบุรีดิเรกฤทธิ์ องค์เสนาบดีที่พักรักษาพระองค์ นอกจากนี้ยังโปรดเกล้าฯ ให้พระยามโนปกรณ์นิติธาดา (ก้อน หุตะสิงห์) สมุหพระนิติศาสตร์มารับราชการเป็นปลัดทูลฉลองกระทรวงเกษตราธิการในคราวเดียวกัน
ในรัชกาลพระบาทสมเด็จพระปกเกล้าเจ้าอยู่หัว พระเจ้าบรมวงศ์เธอ กรมพระจันทบุรีนฤนาถ ทรงได้รับโปรดเกล้าฯ ให้เป็นอภิรัฐมนตรี ที่ปรึกษาในการบริหารราชการแผ่นดิน และทรงเป็นกรรมการราชบัณฑิตยสถาน
พระประวัติ > สิ้นพระชนม์

ปลายปี พ.ศ. 2473 พระเจ้าบรมวงศ์เธอ กรมพระจันทบุรีนฤนาถได้เสด็จไปรักษาอาการประชวรพระศออักเสบที่กรุงปารีส ระยะแรกพระอาการดีขึ้น ต่อมากลับกำเริบอีก และสิ้นพระชนม์เมื่อวันที่ 27 พฤษภาคม พ.ศ. 2474 เวลา 11:05 น. สิริพระชันษาได้ 58 ปี
กระทรวงพาณิชย์ได้ดำเนินการสร้างพระอนุสาวรีย์ของพระองค์เพื่อประดิษฐานไว้หน้าตึกที่ทำการกระทรวงเดิม บริเวณถนนสนามไชย เขตพระนคร กรุงเทพมหานคร เพื่อรำลึกพระเกียรติคุณในฐานะที่ทรงเป็นเสนาบดีกระทรวงพาณิชย์พระองค์แรก และปัจจุบัน เมื่อมีการก่อสร้างอาคารที่ทำการกระทรวงพาณิชย์ใหม่ บริเวณสนามบินน้ำ จังหวัดนนทบุรี ก็มีการย้ายพระอนุสาวรีย์นี้ไปประดิษฐานไว้ในสวนด้านในของที่ทำการแห่งใหม่ด้วยเช่นกัน
ผลงานทางวิชาการอันโดดเด่น

พระเจ้าบรมวงศ์เธอ กรมพระจันทบุรีนฤนาถ ทรงพระปรีชาสามารถในภาษาบาลี ได้ทรงแปลเรื่อง "จันทกุมารชาดก" เป็นภาษาไทย จนทรงได้รับพระราชทานพัดเปรียญธรรม 5 ประโยค จากพระบาทสมเด็จพระปกเกล้าเจ้าอยู่หัวเป็นกรณีพิเศษ ทั้งที่ทรงเป็นฆราวาส นอกจากนี้ยังทรงพระนิพนธ์ '''ปทานุกรม บาลี-ไทย-อังกฤษ-สันสกฤต''' โดยอาศัยพจนานุกรมบาลีของอาร์.ซี. ชิลเดอรส์ (R.C.Childers) ที่สมาคมบาลีปกรณ์ดำเนินการจัดพิมพ์มาก่อนหน้านี้แล้วเป็นหลัก แต่ต้นฉบับที่ทรงจัดทำไม่เรียบร้อยดีทุกส่วน ต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้คณะสงฆ์วัดบวรนิเวศวิหาร ร่วมกับศาสตราจารย์ หม่อมหลวงจิรายุ นพวงศ์ องคมนตรี ตรวจชำระต้นฉบับที่พระองค์ทรงร่างขึ้นแล้วโปรดให้มูลนิธิมหามกุฏราชวิทยาลัย จัดพิมพ์ปทานุกรมดังกล่าวเพื่อเผยแผ่ นับแต่นั้นมา ปทานุกรมเล่มนี้จึงเป็นที่รู้จักกันอย่างแพร่หลายมากยิ่งขึ้น
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมพระจันทบุรีนฤนาถ |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
ลำดับโปเจียม: ไม่มีข้อมูล
พระเกียรติยศ > พระอิสริยยศ

พระเจ้าลูกยาเธอ พระองค์เจ้ากิติยากรวรลักษณ์ (8 มิถุนายน พ.ศ. 2417 – 25 พฤศจิกายน พ.ศ. 2445)
พระเจ้าลูกยาเธอ กรมหมื่นจันทบุรีนฤนาถ (25 พฤศจิกายน พ.ศ. 2445 – 23 ตุลาคม พ.ศ. 2453)
พระเจ้าพี่ยาเธอ กรมหมื่นจันทบุรีนฤนาถ (23 ตุลาคม พ.ศ. 2453 – 11 พฤศจิกายน พ.ศ. 2454)
พระเจ้าพี่ยาเธอ กรมหลวงจันทบุรีนฤนาถ (11 พฤศจิกายน พ.ศ. 2454 – 11 พฤศจิกายน พ.ศ. 2459)
พระเจ้าพี่ยาเธอ กรมพระจันทบุรีนฤนาถ สุรเชษฐาธิราชกิตติยากร วรลักษณสุนทรีวีรวิจิตร สรรพรัชดาธิกิจโกศล วิมลรัตนมหาโกศาธิบดี ธีรคุโณฬาร ศุภสมาจารสารสมบัติ มัทวเมตตาธยาศรัย ไตรศรีรัตนสรณาคม อุดมศักดิบพิตร (11 พฤศจิกายน พ.ศ. 2459 – 27 พฤษภาคม พ.ศ. 2474)
พระเจ้าบรมวงศ์เธอ กรมพระจันทบุรีนฤนาถ (10 กรกฎาคม พ.ศ. 2478)
พระเกียรติยศ > เครื่องราชอิสริยาภรณ์

มหาอำมาตย์เอก พระเจ้าบรมวงศ์เธอ กรมพระจันทบุรีนฤนาถ ได้รับพระราชทานเครื่องราชอิสริยาภรณ์ตระกูลต่าง ๆ ดังต่อไปนี้
พ.ศ. 2440 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2454 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2443 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.) (ฝ่ายหน้า)
พ.ศ. 2456 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎ (ฝ่ายหน้า)
พ.ศ. 2461 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
พ.ศ. 2457 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2466 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2471 –  เหรียญดุษฎีมาลา เข็มศิลปวิทยา (ร.ด.ม.(ศ)) (ราชการแผ่นดิน)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พ.ศ. 2441 –  เหรียญราชินี (ส.ผ.)
พระเกียรติยศ > พระยศ

| พระเจ้าบรมวงศ์เธอ กรมพระจันทบุรีนฤนาถ |
| --- | --- |
รับใช้: กองทัพบกสยาม กองเสือป่า
ชั้นยศ: มหาอำมาตย์เอก  นายพลตรี  นายกองเอก
พระเกียรติยศ > พระยศ > พระยศทหาร

นายพลตรี
พระเกียรติยศ > พระยศ > พระยศพลเรือน

มหาอำมาตย์เอก
พระเกียรติยศ > พระยศ > พระยศเสือป่า

นายกองเอก
นายกองตรี
การทดปฏิทิน

การทดปฏิทิน (อังกฤษ: intercalation) หมายถึง การเพิ่มเติมวัน หรือเดือน ลงในปฏิทินจันทรคติเพื่อให้ไม่เคลื่อนไปจากปฏิทินสุริยคติมากนัก การทดปฏิทินพบได้ในปฏิทินจันทรคติไทย ปฏิทินจันทรคติอิสลาม ปฏิทินจันทรคติจีน และปฏิทินจันทรคติภารตะ นอกจากนี้ การทดปฏิทินยังหมายถึงการเพิ่มวันที่ 29 กุมภาพันธ์ ในปีอธิกสุรทินอีกด้วย
ปฏิทินจันทรคติไทยและภารตะ ปกติกำหนดให้เดือนเลขคี่มี 29 วัน ส่วนเดือนเลขคู่มี 30 วัน เรียกว่า ปีปกติมาสวาร ดังนั้นจำนวนวันทั้งหมดในหนึ่งปีจึงอยู่ที่ 354 วัน ซึ่งน้อยกว่าจำนวนวันในปีปกติสุรทินที่ 365 วัน เมื่อจัดเดือนตามวิธีปกติไปเรื่อย ๆ อาจสังเกตได้ว่าเดือน 12 ถอยร่นมาเป็นเดือนตุลาคม หากไม่ได้ทำอะไรเลย เดือน 12 ก็จะร่นมาที่เดือนกันยายน สิงหาคม ... ตามลำดับ ด้วยเหตุนี้จึงต้องเติมเดือนแปดเพิ่มต่อท้ายเดือนแปดครั้งแรก เพื่อให้เดือน 12 กลับไปอยู่ที่เดือนพฤศจิกายนตามเดิม ปีที่ได้เพิ่มเดือนนั้นเรียกว่า ปีอธิกมาส ในบางกรณี หากเดือนจันทรคติที่วางแล้วคลาดเคลื่อนไป 1 วัน อาจเพิ่มวันแรม 15 ค่ำ เดือน 7 ขึ้นมา ซึ่งปีที่ได้เพิ่มวันเรียกว่า ปีอธิกวาร
ส่วนในปฏิทินอิสลาม ปกติเดือนหนึ่งจะกำหนดไว้ที่ 30 วัน แต่เมื่อถึงวันที่ 29 ของเดือนใด ๆ แล้ว ผู้นำศาสนาอิสลาม (เช่น จุฬาราชมนตรี) จะประกาศให้ชาวมุสลิมสังเกตว่า หลังดวงอาทิตย์ลับขอบฟ้าแล้ว แลเห็นดวงจันทร์เสี้ยวหรือไม่ หากแลเห็นให้ถือว่าเย็นวันนั้นเป็นการเริ่มต้นเดือนใหม่
 บางประเทศ อาจกำหนดว่า ต้องเห็นดวงจันทร์อยู่บนท้องฟ้าอย่างน้อย 5 นาที หลังจากดวงอาทิตย์ตก เช่นอียิปต์ ส่วนบางประเทศอาจใช้การคำนวณเวลาดวงอาทิตย์ตกและดวงจันทร์ตกก่อนนำมาเปรียบเทียบเพื่อตัดสินเดือนขาดเดือนเต็ม อนึ่ง การดูดวงจันทร์เป็นข้อสำคัญมาก โดยเฉพาะเมื่อจะสิ้นเดือนรอมฎอน เข้าสู่เดือนเชาวาล อันเป็นช่วงเวลาของการเลิกถือศึลอดในปีนั้น
สำหรับในปฏิทินจีน การเดินวันจันทรคติจะยึดตามวันจันทร์ดับ (new moon) ซึ่งคำนวณด้วยวิธีทางดาราศาสตร์ และจะได้ว่าเดือนหนึ่งมี 29 วันบ้าง 30 วันบ้าง โดยจะต้องให้วันวสันตวิษุวัต วันอุตรายัน วันศารทวิษุวัต และวันทักษิณายัน อยู่ในเดือน 2, 5, 8 และ 11 ตามลำดับ เสมอไป หากไม่ได้ตามนี้ให้ดูว่า มีเดือนใดที่ไม่มีวันภาวะเลขคู่ (เช่น อวี๋สุ่ย ชุนเฟิน กู๋อวี่,..., ต้าหาน) ให้นับเดือนนั้นซ้ำจากเดือนก่อน เป็นอธิกมาส ก่อนนับเดือนต่อไปตามปกติ
กีฬาแฮนด์บอลในโอลิมปิกฤดูร้อน 1984 – ทีมชาย

| รายละเอียดการแข่งขัน |
| --- | --- |
ประเทศเจ้าภาพ:  สหรัฐอเมริกา
วันที่: 31 กรกฎาคม – 11 สิงหาคม
ทีม: 12
สนาม: 2 (ใน 1 เมือง)
อันดับ
ชนะเลิศ:  ยูโกสลาเวีย (2nd title)
รองชนะเลิศ:  เยอรมนีตะวันตก
อันดับสาม:  โรมาเนีย
อันดับสี่:  เดนมาร์ก
สถิติการแข่งขัน
จำนวนนัด: 36
ประตูรวม: 1,502 (42 ต่อนัด)
ผู้ทำประตูสูงสุด:  Björn Jilsén (50 ประตู)
← ก่อนหน้า ถัดไป → 
| กีฬาแฮนด์บอล ใน โอลิมปิกฤดูร้อน 1984 |
| --- | --- | --- |

|  | ชาย | หญิง |
ด ค ก
การแข่งขันแฮนด์บอลชาย เป็นหนึ่งในสองการแข่งขันแฮนด์บอลในโอลิมปิกฤดูร้อน 1984 ถือเป็นการแข่งขันแฮนด์บอลชายครั้งที่ห้าที่จัดขึ้นเพื่อชิงเหรียญรางวัลในโอลิมปิก
รอบคัดเลือก

ทีมต่างๆ แบ่งเป็น 2 กลุ่มจะเล่นกันในรอบหนึ่งเพื่อตัดสินว่าแต่ละกลุ่มควรแข่งขันกันเพื่อตำแหน่งใดในรอบชิงชนะเลิศ